=== Konsekvenser for byudviklingen ===
Arkitekten [[Christopher Wren]] fik til opgave at lede genopbygningen af byen. I sin oprindelige plan forestillede han sig en by opført i [[mursten]] og sten med en retlinjet gadeplan, kontinentale torve og [[boulevard]]er. Men da mange bygningers kældre var bevaret, opstod der juridiske tvister om ejerskabet, hvorved den oprindelige plan ikke blev til noget. Fra 1667 skaffede [[parlamentet]] penge til genopbygningen af London ved at beskatte [[kul]], og byen blev genopført med sin oprindelige gadeplan, men med forbedrede sanitære forhold og adgangsforhold. Det er hovedårsagen til, at London i dag fremstår som en moderne by, men med en [[middelalder]]lig gadeplan. Elleve år efter branden fik Christopher Wren genopført St. Pauls katedral, hvor han ligger begravet.<ref>https://themathematicaltourist.wordpress.com/2013/08/11/christopher-wrens-tomb-in-st-pauls-cathedral/</ref>
Historie Kemi